  Майя Бывальцева Сюмси ёросын улӥсьёс Удмуртилэн тӧроезлы Александр Бречаловлы эмъюрттэтлэн ӟечлыкез, сюресъёс, нюлэс возёсын но жилищно-коммунальной возёсын югдур, мерлыко ужъюртъёслэн вужмемзы пумысен сюлмаськонъёссэс веразы. 25-тӥ оштолэзе улосвыл кивалтӥсь та муниципал кылдытэтэ нырысьсэ вуылӥз. Нырысь ик Александр Бречалов Кильмезьысь нюлэс промышленностья огъетэ вуиз. Отын фанер лэсьто, одӥг сменаын 30 пала адями ужа. Вуззэс Ижкаре, Владимире но Екатеринбурге келяло. Вераны кулэ, предприяти 2012-тӥ арын кылдытэмын ни, но юрт ужпӧрез нуыны ярантэмен сэрен ваньбур поттон борды кылем арын гинэ басьтӥськизы. Али огъетлэн валтӥсь шугъяськонъёсыз сырьё тырмымтэен но ӟеч сюрес ӧвӧлтэмен герӟаськемын. Со сярысь улосвыл тӧролы предприятилэн кивалтӥсезлэн воштӥсез Александр Кропачев вераз. 9 иськем сюрес кулэ. Секыт. Ми поттэм вузмес нуыны машина шедьтыны ум быгатӥське. Татчы лыктыны пумит луо. Соослы капчигес кытчы ке мукет азе ӟеч сюрес вылтӥ мыныны Александр Кропачев, Кизьмезьысь предприятилэн кивалтӥсезлэн воштӥсезСобере Удмуртилэн тӧроез Кильмезьысь нылпи садэ но Орловскойысь нылпи юртэ вуылӥз. Кыказ ик липетсы вия. Нылпи юртэз выльдонъя ӵектос дась но экспертизаез ортчиз ни. Ужъёслы 5 миллион манетлэсь трос кулэ. Александр Бречаловлэн верамезъя, та ужъюртъёсты выльдонлы туэ ик саклык висъяно. Пуктэм ужпум нырысетӥосыз пӧлын. Со нылпи садлэсь но нылпи юртлэсь липетъёссэс тупатъян. Озьы ик — укнооссэс но инъетъёссэс Александр Бречалов, Удмуртилэн тӧроезЧеркогуртын улӥсьёсты туж сюлмаськытэ эмъюрттэт басьтон. Та ласянь шугъяськонъёссэс соос Кильмезьысь шоръёзо дышетсконниын элькунлэн тӧроеныз пумиськон дыръя веразы. Амбулаториын но нуназе ужась стационарын ӧнерчиос, туала тӥрлык, кылсярысь, флюорограф, уг тырмо. Вераськон куспын кенешизы, матысь дыре Кильмезьын педиатр, пинь эмъясь но терапевт ужаны кутскозы шуыса. Озьы ик Александр Бречалов инвожоозь УЗИ аппарат но флюорограф басьтыны ужпум пуктӥз. Берлогес улосвыллэн кивалтӥсез Сюмсиысь стадионэ мынӥз. Кылем арын гужем отын элькун гурт шудонъёс ортчизы. Но объектэз уже кутыны лэзись ужкагаз али ке но ӧвӧл. Со умойтэм югдур. Ми ёрос тӧроен али вань объектъёсты учкимы, кивалтэтлэн тӧроезлы ужпум пукто, вань тырмымтэосты матысь дыре мед палэнтозы шуыса. Малы ке шуоно асьмелэн шудон зал но уже уг кутӥськы. Дыр сярысь уг вера на, подрядчикез кылзомы, макем трос ужъёс отын Александр Бречалов, Удмуртилэн тӧроезУжан нунал пумын Александр Бречалов ёросысь азьветлӥсьёсын пумиськиз. Отын ужбергатонэз азинтон, Сюмсиын лулчеберетъя но дышетонъя центр пуктон луонлыкъёс сярысь вераськизы. Улосвыл тӧро верамъя, центрлэсь ӵектоссэ кылдытон борды матысь дыре басьтӥськозы ни, со федерал программае пыриськыны луонлык сётоз. Тегъёс: Мерлык Тазалык Дышетон Сюмси Удмуртия АлександрБречалов  